pythainlp/thai-wiki-dataset-v4 huggingface dataset:
สาธิดา ปิ่นสินชัย

สาธิดา ปิ่นสินชัย ชื่อเล่น เอม เป็นนักร้องชาวไทย ผู้ชนะการแข่งขันรายการเรียลลิตี้โชว์ "ทรู อะคาเดมี่ แฟนเทเชีย (ฤดูกาลที่ 11)" นอกจากเป็นนักร้อง ยังมีผลงานด้านอื่นในวงการบันเทิงทั้งงานแสดง พิธีกร และดีเจ
ประวัติ.
สาธิดา ปิ่นสินชัย ชื่อเล่น เอม เกิดเมื่อวันที่ 18 กันยายน พ.ศ. 2535 เป็นลูกสาวของนายตำรวจชื่อดัง พลตำรวจตรี ดร.เสวก ปิ่นสินชัย อดีตผู้บังคับการตำรวจป่าไม้ และยังเป็นโปรโมเตอร์มวยศึกอัศวินดำอีกด้วย เอมสำเร็จการศึกษาระดับมัธยมศึกษาจากโรงเรียนนานาชาติร่วมฤดี ระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย และระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
เอมเคยเข้าประกวดร้องเพลงในรายการ "ซีซ่า ทางสายฝันสู่ดวงดาว" ซีซั่นที่ 1 ทางช่อง 3 ซึ่งจัดโดยมณีนุช เสมรสุต เมื่อปี พ.ศ. 2549 และได้รับรางวัลชนะเลิศประเภทเดี่ยว
หลังจากนั้นในปี พ.ศ. 2553 เอมได้เข้าร่วมการออดิชั่นรายการ "ทรู อะคาเดมี่ แฟนเทเชีย (ฤดูกาลที่ 7)" โดยผ่านเข้ารอบ 50 คนสุดท้าย แต่ไม่ผ่านการคัดเลือกเป็นนักล่าฝันตัวจริง
ต่อมาในปี พ.ศ. 2557 เอมได้กลับมาออดิชั่นอีกครั้งกับรายการ "ทรู อะคาเดมี่ แฟนเทเชีย (ฤดูกาลที่ 11)" และสามารถผ่านเข้ารอบเป็น 12 นักล่าฝันตัวจริง มีรหัสประจำตัวคือ V12 โดยในครั้งนี้ได้รับรางวัลชนะเลิศเป็นสุดยอดนักล่าฝันคนที่ 11 ของประเทศไทย
นอกจากนี้เอมยังเป็นผู้ช่วยโปรโมเตอร์ศึกอัศวินดำร่วมกับบิดา โดยทำหน้าที่นี้หลังจากศึกอัศวินดำย้ายไปดำเนินการถ่ายทอดสดทางสถานีโทรทัศน์สปริงนิวส์
คอนเสิร์ต.
พ.ศ. 2558
พ.ศ. 2559
พ.ศ. 2560
วงกตมฤตยู

วงกตมฤตยู เป็นหนังสือประเภทวรรณกรรมเยาวชน, บันเทิงคดีแนววิทยาศาสตร์, บันเทิงคดีพยากรณ์และหลังพยากรณ์ เล่มแรก แต่งโดยเจมส์ แดชเนอร์ ตีพิมพ์เมื่อ 6 ตุลาคม พ.ศ. 2552 โดยสำนักพิมพ์ Delacorte Press และได้สร้างเป็นภาพยนตร์ชื่อเมซ รันเนอร์ วงกตมฤตยู โดยทเวนตีท์เซนจูรีฟอกซ์ โดยนวนิยายชุดนี้ประกอบไปด้วยนวนิยาย 4 เล่ม คือ คำสั่งสังหาร, วงกตมฤตยู, สมรภูมิมอดไหม้ และไข้มรณะ
เรื่องย่อ.
โทมัสตื่นขึ้นมาในลิฟต์ที่กำลังเคลื่อนที่ เขาไม่สามารถจำชื่อของตนเองได้ เมื่อประตูลิฟต์เปิดออก โทมัสพบว่าตัวเองอยู่ในทุ่งกว้าง ล้อมรอบไปด้วยกำแพงขนาดมหึมา ในทุ่งมีเด็กชายอยู่จำนวนหนึ่ง พวกเขาต่างจำอดีตของตนเองไม่ได้ แต่สักพักจะจำได้เอง
โทมัสได้เจอกับอัลบี อัลบีเป็นหัวหน้าของทุกคนในทุ่ง มีหน้าที่ปกครองทุกคน ให้อยู่ร่วมกันอย่างสันติ อัลบีบอกโทมัสว่า ห้ามออกไปจากทุ่งเด็ดขาด เพราะไม่มีใครที่ออกไปแล้ว รอดชีวิตกลับมา
ในตอนแรกโทมัสได้รับมอบหมายให้ช่วยงานคนในทุ่ง เขาเข้าไปสำรวจในป่า แล้วจึงเจอกับเบน ชาวทุ่งซึ่งเคยโดนพิษของโศกามาก่อน ตอนนี้เบนอาการค่อนข้างหนัก ไม่สามารถควบคุมตัวเองได้ เบนจำได้ว่าโทมัสเคยอยู่ในองค์กรที่ชื่อวิคเก็ต ซึ่งเป็นองค์กรที่สร้างเขาวงกตแห่งนี้ขึ้นมา เบนจึงโกรธแค้นโทมัสมาก เบนพยายามทำร้ายโทมัส แต่โทมัสต่อสู้จรหนีไปได้ เมื่อชาวทุ่งรู้เรื่องที่เบนทำร้ายโทมัส เบนจึงโดนลงโทษ โดยขับไล่ออกไปจากทุ่ง ทำให้เบนโดนโศกาที่อาศัยอยู่ในเขาวงกตปลิดชีวิต โทมัสรู้สึกผิดมาก เขาคิดว่าตัวเองเป็นตัวการที่ทำให้เบนตาย
ต่อมา มินโฮ หัวหน้านักวิ่ง ได้เข้าไปในวงกตกับอัลบี หัวหน้าชาวทุ่ง แต่เขาทั้งสองกลับออกมาจากวงกตล่าช้า ผิดเวลา ทำให้โทมัสสงสัย และอยากเข้าไปตามหา แต่แกลลี่ไม่เห็นด้วย เพราะมีกฎไว้ว่า นักวิ่งเท่านั้นที่เข้าไปในวงกตได้ ระหว่างกำลังถกเถียงกันอยู่หน้าทางเข้าวงกตที่ยังเปิดอยู่ เหล่าชาวทุ่งได้สังเกตเห็นมินโฮที่กำลังพาร่างของอัลบีออกมาด้วย แต่ประตูวงกตกำลังจะปิดลง ทันใดนั้น โทมัสได้วิ่งเข้าไปในวงกต แล้วประตูก็ปิดลง ทั้งสามคนยังไม่สามารถออกจากวงกตได้ ทำให้คืนนั้น พวกเขาทั้งสามต้องเผชิญกับเหล่าโศกา
ภาพยนตร์.
หนังสือวงกตมฤตยูถูกสร้างเป็นภาพยนตร์ โดยทเวนตีท์เซนจูรีฟอกซ์ เข้าฉายในสหรัฐอเมริกา ในวันที่ 19 กันยายน พ.ศ. 2557 ชื่อ "เมซ รันเนอร์ วงกตมฤตยู"
สุลต่านอะฮ์มัด ตาจุดดิน มูการ์รัม ชะฮ์

ปาดูกา ซรี สุลต่านอะฮ์มัด ตาจุดดิน มูการ์รัม ชะฮ์ อิบนี อัลมาร์ฮุม สุลต่านไซนัล ราชิด อัลมูอัซซัม ชะฮ์ที่ 1 หรือ เจ้าพระยาไทรบุรี (อะหมัด) เป็นสุลต่านองค์ที่ 24 แห่งรัฐเกอดะฮ์ เป็นพระราชโอรสในสุลต่านไซนัล ราชิด มูอัซซัม ชะฮ์ที่ 1 ประสูติแต่วันมาเฮรัน บินตี วันมูฮัมมัด ซาดิก (เอกสารไทยเรียก หวันหมัดไหรน)
แหลก

แหลก เป็นซิงเกิลของวงซีซันไฟฟ์ ประพันธ์คำร้องและแต่งทำนองโดย Season Five และเรียบเรียงโดย เพิ่มศักดิ์ พิสิษฐ์สังฆการ เป็นเพลงช้าอารมณ์เศร้าเพลงแรกของ Season Five เพลงนี้ออกจำหน่ายในวันที่ 20 พฤษภาคม พ.ศ. 2556 เพลงนี้ยังถูกรวมในอัลบั้มของ Golden Era ซึ่งวางจำหน่ายในวันที่ 4 ธันวาคม พ.ศ. 2556
เนื้อหาเพลง.
เนื้อหาเพลง เกี่ยวกับเคยชินอยู่ความรักที่สร้างความสุขให­้คุณอยู่เรื่อยมา ความรักที่คุณเชื่อว่ามั่นคงเหมือนกับก้อน­หิน จนไม่คิดถึงวันที่อาจจะแตกสลาย ทั้งที่ความจริงก้อนหินก็อาจกลายเป็นเม็ดท­รายได้ ความรักก็เช่นกันอาจจะแหลกลงในพริบตา โดยที่เราไม่ทันตั้งตัว
สไตล์ดนตรีของเพลง.
สไตล์ดนตรีของเพลงนั้นเป็นเพลงช้าที่เรียบเรียงโด­ยใช้เครื่องดนตรีน้อยชิ้น มีเปียโนเป็นเครื่องดนตรีหลัก เพิ่มอารมณ์เพลงด้วยอะคูสติกกีต้าร์ซึ่งได­้ มือกีต้าร์ โอ วง Jetset'er เพื่อนร่วมค่ายเป็นผู้เล่นให้ในรูปแบบการเ­ล่นที่ไม่ซ้ำกันตั้งแต่ต้นจนจบเพลง ทั้งการเล่นแบบ Picking เบาไปจนถึงการ Slap solo ที่ช่วยสื่อสารให้อารมณ์ในแต่ละท่อนชัดเจน­ขึ้น ผสมผสานกับเสียงกลองที่มีความเป็นวินเทจ และคงเสน่ห์การร้องประสานเสียงในแบบฉบับขอ­ง Season Five เพิ่มความพิเศษด้วยเทคนิคการร้องไล่แบบ Dynamic ทำให้เสียงประสานเหมือนกับการเล่น Keyboard โดยเสียงร้องหลักเน้นที่การถ่ายทอดอารมณ์ล­ึกซึ้ง จึงทำเพลงนี้มีมิติมากขึ้น
มิวสิกวีดีโอ.
มิวสิกวิดีโอนี้ เผยแพร่ครั้งแรกในวันที่ 15 กรกฎาคม พ.ศ. 2556 โดยมีสี่หนุ่มซีซันไฟว์ที่เล่นดนตรีในงานแต่งงาน ประกอบไปด้วย เอก, เจ, เปา, และจั๊ก เป็นเรื่องราวเกี่ยวกับสาวหวาน (รับบทโดย พลอย หอวัง) ที่กำลังอินกับความรักสุดๆต่อเจ้าบ่าวจนลั่นระฆังวิวาห์ท่ามกลางพิธีสุดชื่นมื่น แต่ทุกอย่างก็ต้องแหลกสลายลงไปในพริบตาเมื่อคนรักเก่าของเธอกลับมา
การตอบรับ.
เพลง แหลก ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กรกฎาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โมฮัมหมัด อัยยุบข่าน

จอมพล โมฮัมหมัด อัยยุบข่าน (Mohammad Ayub Khan) เป็นผู้นำทางทหารและการเมืองในปากีสถาน เขาทำรัฐประหารยึดอำนาจรัฐในเดือนตุลาคม พ.ศ. 2501 และขึ้นเป็นประธานาธิบดีของปากีสถาน ระหว่าง พ.ศ. 2501 – 2512 จนเกิดการประท้วงใน พ.ศ. 2512 จึงลาออกจากตำแหน่ง
ประวัติ.
ข่านเกิดเมื่อ 14 พฤษภาคม พ.ศ. 2450 ในตำบลฮาซาราห่างจากราวัลปินดีไปราว 80 กม. บรรพบุรุษของเขาอพยพมาจากอัฟกานิสถาน เขาเริ่มศึกษาศาสนาอิสลามในมัสยิด จากนั้น เข้าศึกษาที่มหาวิทยาลัยอะลีการ์ 2 ปี แล้วจึงสมัครเรียนในโรงเรียนนายร้อบแซนเฮิร์ส จนได้เข้าศึกษาใน พ.ศ. 2469 และเข้ารับราชการในกองทหารอังกฤษในอินเดียเมื่อ พ.ศ. 2471 เขาได้เข้าร่วมรบในสงครามโลกครั้งที่สอง ในสมรภูมิที่พม่า หลังจากที่อินเดียและปากีสถานได้รับเอกราช ข่านได้รับราชการต่อในกองทัพบกปากีสถาน และได้เป็นนายพลผู้บัญชาการในปากีสถานตะวันออก ระหว่าง พ.ศ. 2491 – 2492 และได้เป็นผู้บัญชาการทหารบกแห่งปากีสถานใน พ.ศ. 2494
การเสียชีวิตของจินนาห์และลียากัต อาลี ข่านในเวลาใกล้เคียงกันทำให้เกิดปัญหาการเมืองในปากีสถานโดยเฉพาะการร่างรัฐธรรมนูญ จนมีการประกาศใช้ใน พ.ศ. 2499 แต่ก็มีปัญหาช่องว่างมากมาย เมื่อประธานาธิบดีอิสกันเดอร์ มีร์ซา ได้ประกาศยกเลิกรัฐธรรมนูญและประกาศใช้กฎอัยการศึกใน พ.ศ. 2501 ข่านจึงทำรัฐประหาร ในวันที่ 28 ตุลาคมปลดมีร์ซาออกจากตำแหน่ง
ข่านได้เริ่มนำประเทศเข้าสู่การปกครองระบอบประชาธิปไตย และจัดให้มีการเลือกตั้งทั่วประเทศเมื่อ พ.ศ. 2502 และเลือกตั้งประธานาธิบดีใน พ.ศ. 2503 ซึ่งข่านชนะการเลือกตั้งได้เป็นประธานาธิบดี และได้มีการแก้ไขรัฐธรรมนูญใน พ.ศ. 2505 และประกาศยกเลิกกฎอัยการศึกที่ใช้มาตั้งแต่ พ.ศ. 2501 การปกครองของข่านซึ่งประธานาธิบดีมีอำนาจค่อนข้างมากได้เน้นการปฏิรูปประเทศ ส่วนการเมืองระหว่างประเทศได้เป็นพันธมิตรกับสหรัฐ เข้าเป็นสมาชิกซีโต้ เมื่อเกิดปัญหาความขัดแย้งเกี่ยวกับดินแดนแคชเมียร์ในอินเดียทำให้เขาเลือกเป็นพันธมิตรกับจีน
การต่อต้านการปกครองของข่านเกิดขึ้นใน พ.ศ. 2511 เพราะเขาจับผู้นำฝ่ายค้านเข้าที่คุมขัง แต่เขาก็มีสุขภาพไม่ดีมาตั้งแต่เดือนมีนาคม พ.ศ. 2511 เขาได้ดำรงตำแหน่งประธานาธิบดีมาจนถึงเดือนมีนาคม พ.ศ. 2512 แล้วจึงลาออกให้นายพลยะห์ยาข่านขึ้นมาเป็นประธานาธิบดีแทน เขาถึงแก่อสัญกรรมใน พ.ศ. 2517 รวมอายุได้ 67 ปี
ฝากไว้

"ฝากไว้" เป็นซิงเกิลที่ 5 ของธงไชย แมคอินไตย์ จากอัลบั้ม "พริกขี้หนู" (2534) ประพันธ์คำร้องโดย สุรักษ์ สุขเสวี, แต่งทำนองและเรียบเรียงโดย จาตุรนต์ เอมซ์บุตร ออกจำหน่ายในวันที่ 6 เมษายน พ.ศ. 2534 โดยเพลงนี้ออกแนวอบอุ่น สบายๆ และมิวสิกวิดีโอเพลงนี้เผยแพร่ประมาณเดือนพฤษภาคม พ.ศ. 2534
ในปี พ.ศ. 2557 เพลง "ฝากไว้" ในเวอร์ชันของธงไชย แมคอินไตย์ ได้ถูกใช้เป็นเพลงประกอบภาพยนตร์เรื่อง "ฝากไว้..ในกายเธอ" ของค่ายจีเอ็มเอ็ม ไท หับ
ชาร์ต.
<br clear="all">
เวอร์ชันคัฟเวอร์.
เวอร์ชันวิโอเลต วอเทียร์.
ในปี พ.ศ. 2557 เพลง "ฝากไว้" เป็นเพลงประกอบภาพยนตร์เรื่อง "ฝากไว้..ในกายเธอ" ของค่ายจีเอ็มเอ็ม ไท หับ ถูกขับร้องโดย วิโอเลต วอเทียร์ นักร้องจากเวที The Voice Thailand Season 2 จากค่ายจีเอ็มเอ็ม แกรมมี่ มิวสิกวิดีโอนั้นมี จุฑาวุฒิ ภัทรกำพล, ธนภพ ลีรัตนขจร, สุภัสสรา ธนชาต และวิโอเลต วอเทียร์ อยู่ในมิวสิกวีดีโอพร้อมกับฉากจากภาพยนตร์ โดยเวอร์ชันนี้แตกต่างจากเวอร์ชันของธงไชย แมคอินไตย์ อย่างมากที่มีความสยองขวัญใส่ในเพลงด้วย
เพลงเวอร์ชันนี้ประสบความสำเร็จอย่างมากได้ติดอับดับ 15 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 สิงหาคม พ.ศ. 2557 และติดอับดับ 8 ใน 100 ของชาร์ตหมวดเพลง จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 11 สิงหาคม พ.ศ. 2557
ชาร์ต.
<br clear="all">
ความฝันกับจักรวาล

"ความฝันกับจักรวาล" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) 
ในวันที่ 17 สิงหาคม พ.ศ. 2559 เพลงนี้ได้ออกเป็นซิงเกิลโดยถูกมิกซ์ใหม่ในเวอร์ชัน The Grandslam Version เนื้อหาของเพลงออกแนวศาสนาพูดถึงเรื่องของชีวิต การเดินทางผ่านเรื่องราวต่าง ๆ ไปสู่วันข้างหน้า ลึกขึ้น แฝงด้วยปรัชญามากมาย ที่เราก็ไม่ได้เป็นอิสระโดยแท้จริง ยังคงอยู่ภายใต้กฎแห่งกรรม แต่ชีวิตก็ยังมีสิทธิ์ที่จะฝันอย่างอิสระ และเลือกที่จะทำความดีกันได้ และนั่นคือความจริงของชีวิต
ดนตรีของเพลงนี้ มีการผสมผสานระหว่างวงร็อกกับวงออร์เคสตรา และภายหลังวงยังนำชื่อเพลงนี้ไปใช้เป็นชื่อคอนเสิร์ตของวง คือ บอดี้สแลม พาวเวอร์ ออฟ เดอะ บี-ไซด์ คอนเสิร์ต ความฝันกับจักรวาล วิธ เดอะ ออร์เคสตรา พรีเซนเท็ด บาย คิง เพาเวอร์ ไทย เพาเวอร์ ซึ่งเป็นคอนเสิร์ตที่วงเล่นเพลงหน้าบีร่วมกับวงออร์เคสตรา ที่จัดขึ้นเมื่อวันที่ 4–6 เมษายน พ.ศ. 2568 ที่ วัน แบงค็อก ฟอรัม อีกด้วย
การตอบรับ.
เพลง "ความฝันกับจักรวาล" ติดชาร์ตอันดับ 12 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
ช่างมันเถอะเหงา

"ช่างมันเถอะเหงา" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "ช่างมันเถอะเหงา" ประพันธ์เนื้อร้องและแต่งทำนองโดย ยืนยง โอภากุล หรือแอ๊ด คาราบาว คำร้องเพิ่มเติมโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ร่วมด้วย โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟน
การตอบรับ.
เพลง "ช่างมันเถอะเหงา" ติดชาร์ตอันดับ 4 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 4 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
คิดถึง (เพลงบอดี้สแลม)

"คิดถึง" เป็นเพลงจากอัลบั้มและซิงเกิลที่ 5 ของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "คิดถึง" ประพันธ์เนื้อร้องโดย ขจรเดช พรมรักษา (กบ บิ๊กแอส), โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) โดยเนื้อหาของเพลงนั้นเกี่ยวกับการให้กำลังใจกับมุมมองดี ๆ ที่ทำให้เรารู้ว่า ระหว่างทางที่เรากำลังดำเนินไปนั้น ยังคงมีอีกคนหนึ่งที่ยังคงคิดถึงเราอยู่เสมอ
มิวสิควิดีโอ.
มิวสิกวิดีโอเพลงนี้เผยแพร่เมื่อวันที่ 28 มีนาคม พ.ศ. 2558 เวลา 21:00 น. กำกับโดย ดล ผดุงวิเชียร แสดงนำโดย เรย์ แมคโดนัลด์, ฝน นลินทิพย์ เพิ่มภัทรสกุล และวงบอดี้สแลม
การตอบรับ.
เพลง "คิดถึง" ติดชาร์ตอันดับสูงสุด 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 11 ตุลาคม พ.ศ. 2557 และติดชาร์ตอันดับ 3 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
ครึ่งหลับครึ่งตื่น

"ครึ่งหลับครึ่งตื่น" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "ครึ่งหลับครึ่งตื่น" ประพันธ์เนื้อร้องโดย โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
โดยเพลงนี้ได้ผสมผสานแนวเพลงออร์เคสตรา ลงในแนวเพลงโพรเกรสซีฟร็อก เข้าด้วยกัน ซึ่งบันทึกเสียงบรรเลงมาจากเสียงดุรียางค์ของ จุฬาลงกรณ์มหาวิทยาลัย ส่วนภาพวิดีโอของ "ครึ่งหลับครึ่งตื่น" นั้นเผยแพร่เมื่อวันที่ 11 ตุลาคม พ.ศ. 2557 โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
การตอบรับ.
เพลง "ครึ่งหลับครึ่งตื่น" ติดชาร์ตอันดับ 9 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557
เตรียมตัวตาย

"เตรียมตัวตาย" เป็นเพลงจากอัลบั้มของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "เตรียมตัวตาย" ประพันธ์เนื้อร้องและแต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
ส่วนภาพวิดีโอของ "เตรียมตัวตาย" นั้นเผยแพร่เมื่อวันที่ 27 พฤศจิกายน พ.ศ. 2557 เวลา 20:00 น. โดยเป็นการบันทึกภาพและเสียงจากการซ้อมใหญ่ คอนเสิร์ตปรากฏการณ์ ดัม-มะ-ชา-ติ ในปี พ.ศ. 2557 ที่สตูดิโอบ้านริก
เนื้อหาของเพลง.
เนื้อหาของเพลงนี้ เกี่ยวกับต้องการสื่อให้ใครสักคนก็พอชีวิตตายให้มีความหมาย เพื่อคำว่ารักไม่ยิ่งใหญ่แค่เธอจำไว้เพียงพอ เป็นเรื่องปกติของคนเราที่ย่อมมีเกิดแก่เจ็บตาย แต่ว่าในระหว่างที่เราใช้ชีวิตอยู่ เราจะใช้ชีวิตอยู่เพื่ออะไร อยู่เพื่อทำอะไร ... เพื่อที่จะเตรียมตัวที่จะไม่อยู่แล้วอย่างมีคุณค่าที่สุด บางทีไม่จำเป็นต้องเป็นประโยชน์สำหรับคนหมู่มาก ทำเพื่อสังคม หรือประเทศชาติที่มันใหญ่โต เพียงแค่ชีวิตชีวิตนึง มีใครสักคนหนึ่งที่จำว่าเราเคยมีคุณค่า แล้วทำให้คนๆนั้นอย่างเต็มที่ ที่สุดแล้วก็น่าจะมีค่าพอสำหรับใครที่จะจดจำ แค่นี้ถือว่าเป็นการเตรียมตัวตายที่ดี
การตอบรับ.
เพลง "เตรียมตัวตาย" ติดชาร์ตอันดับ 2 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 2 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember
เลือดมังกร

เลือดมังกร เป็นละครโทรทัศน์ของทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 โดยดัดแปลงมาจากนวนิยายชื่อเดียวกัน "มาเฟียเลือดมังกร" มีทั้งหมด 5 เรื่อง ได้แก่ เสือ สิงห์ กระทิง แรด หงส์ เป็นบทประพันธ์โดย รพัด, ลิซ, ผักบุ้ง, ลิลลี่สีขาว, shanya (เรนนี่)
กล่าวถึงตัวละครหลักทั้ง 5 คนที่เป็นหัวหน้าแก๊งมาเฟียคุมอำนาจอยู่ในเยาวราช โดยเล่าเรื่องถึงตัวละครหลักทั้ง 5 ที่ต้องฝ่าฝันอุปสรรคในการเป็นหัวหน้าแก๊งมาเฟีย และอุปสรรคของความรัก
นวนิยายดังกล่าวได้รับดัดแปลงเป็นละครโทรทัศน์ ควบคุมการผลิตโดย บริษัท แอคอาร์ต เจเนเรชั่น จำกัด ของ พงษ์พัฒน์ วชิรบรรจง, ธัญญา วชิรบรรจง กำกับการแสดงโดย พงษ์พัฒน์ วชิรบรรจง และ บัณฑิต ทองดี เริ่มออกอากาศวันที่ 10 มีนาคม พ.ศ. 2558
เสือ.
เรื่องย่อ.
เรื่องราวความรักของ ภรพ หรือ เสือ และ วันวิสา ท่ามกลางความขัดแย้งและการหักหลังในวงการค้ารังนก ระหว่าง 4 ผู้ยิ่งใหญ่อันได้แก่ ไพศาล หรือ เถ้าแก่เซี้ยะ พ่อของภรพ เถ้าแก่บันลือ พ่อของวันวิสา เสี่ยเล้ง และ เถ้าแก่เฮ้ง
สิงห์.
เรื่องย่อ.
ทรงกลด ลูกชายคนเดียวของเจ้าสัวตง มหาเศรษฐีเจ้าของเซียงกงย่านเยาวราช ผู้มีพร้อมทุกสิ่งทุกอย่าง แต่สิ่งที่ขาดไปคือความรักและความอบอุ่นทางใจ ตงไล่เขากับวรดีผู้เป็นแม่ไปจากชีวิต ทรงกลดจึงไม่ลงรอยกับพ่อเท่าไรนัก เจ้าสัวตงแต่งงานอีกครั้งกับ เหมยลี่ หญิงสาวคราวลูกยิ่งทำให้เขากลายเป็นส่วนเกินของครอบครัวแต่แล้วหัวใจที่หยาบกระด้างของเขาก็กลับอ่อนละมุนลงเมื่อได้พบกับอาจู สาวน้อยที่ก้าวเข้ามาสมัครงานในตำแหน่งเลขานุการส่วนตัวที่ช่วยเติมเต็มสิ่งที่เขาขาดหายมาทั้งชีวิต
กระทิง.
เรื่องย่อ.
“ธาม ธราธร” ลูกชายบุญธรรมของเฉินอี่เสียง เดินทางกลับมาเมืองไทยเพื่อรับตำแหน่งหัวหน้าแก๊งกระทิง และเพื่อมาดูแลธุรกิจของ “ตั้งเช็งเอี๊ยง” และ “หลิวเจียหลิน” พ่อแม่ผู้ให้กำเนิด รวมทั้ง น้องชายฝาแฝด “ชลธี” ซึ่งทั้งหมดถูกยิงและเผาให้ตายทั้งเป็นเมื่อ 7 ปีที่แล้ว เขาจึงไม่ได้กลับมาเพื่อสานต่อธุรกิจครอบครัวอย่างเดียว แต่เพื่อจุดประสงค์หลักคือลากตัวคนผิด ซึ่งก็คือเสี่ยเล้ง มาขอขมาและสารภาพบาปต่อหน้าสุสานของครอบครัวตระกูลเช็ง
แรด.
เรื่องย่อ.
คณินไม่ต้องการเป็นมาเฟียเหมือนบิดา จึงปฏิเสธตำแหน่งหัวหน้าแก๊งเหยี่ยวแดงที่มีอำนาจเหนือทุกแก๊งในปากน้ำโพ ทว่า หลังจากที่เขาได้รับบาดเจ็บปางตายในเหตุการณ์ถล่มงานสารทจีนจากฝีมือของคนในคณะเชิดสิงโต ที่หวังแย่งชิงตำแหน่ง ทำให้เขาต้องลุกขึ้นมาปกป้องตัวเองและครอบครัวให้อยู่รอดปลอดภัยให้ได้ คณินกลับมาทวงตำแหน่งหัวหน้าแก๊งคืนจากเสี่ยบุ๊งตัวร้าย และตั้งใจจะกอบกู้กิจการโรงสีให้กลับมาเฟื่องฟูอีกครั้ง แม้ต้องเริ่มต้นจากศูนย์ก็ตาม
หงส์.
เรื่องย่อ.
หงส์ ลูกสาวคนเล็กของเถ้าแก่สุง หัวหน้าแก๊งหงส์ดำ และเจ้าของคณะงิ้วเฟิ่งหวง คณะงิ้วเก่าแก่ของเยาวราช ซึ่งเป็นที่นับหน้าถือตาของชาวจีนในแถบเยาวราชเนื่องจากเป็นคนใจคอกว้างขวาง จนได้รับตำแหน่งนายกสมคมเลือดมังกร เถ้าแก่สุงมีพี่น้องร่วมสาบานเฮียไช้ และเฮียเต็ก ทั้งสามร่วมดื่มน้ำสาบานว่าเป็นพี่น้องกันในนามของแก๊งสามวิหค คอยช่วยเหลือเกื้อกูลกัน ซินแสง้วงทำนายดวงชะตาบอกว่าเป็นนัยว่าดวงชะตาหงส์เป็นต้นเหตุทำให้คน3คนพบกับจุดจบแต่ก็จะเป็นใหญ่ประดุจหงส์ที่อยู่เหนือพญามังกร เถ้าแก่สุงตีความว่าหงส์เป็นตัวซวยเพราะเกิดมาก็เป็นสาเหตุทำให้ดวงตาภรรยาร่วมทุกข์ร่วมสุขของเขาต้องตาย
คลองสำเหร่

คลองสำเหร่ เป็นคลองในกรุงเทพมหานคร แยกจากคลองบางกอกใหญ่ ระหว่างวัดจันทารามวรวิหารกับวัดอินทารามวรวิหาร แขวงบางยี่เรือ เขตธนบุรี ไปออกแม่น้ำเจ้าพระยาฝั่งขวาที่แขวงบางลำภูล่าง เขตคลองสาน คลองมีความยาว 3 กิโลเมตร ปัจจุบันคลองมีความกว้างประมาณ 8-20 เมตร และสภาพน้ำในคลองเน่าเสีย
คลองสำเหร่มีวัดที่ตั้งอยู่บริเวณริมคลองคือ วัดจันทารามวรวิหาร วัดอินทารามวรวิหาร วัดโพธินิมิตรสถิตมหาสีมาราม วัดกระจับพินิจ และวัดราชวรินทร์
ประวัติและชุมชนบริเวณคลอง.
คลองสำเหร่ขุดขึ้นในสมัยรัตนโกสินทร์ ปรากฏในแผนที่ พ.ศ. 2444 (สมัยพระบาทสมเด็จพระจุลจอมเกล้าเจ้าอยู่หัว) เพื่อเป็นคลองที่เชื่อมจากคุ้งน้ำเจ้าพระยาด้านเหนือ ผ่านแถบบางยี่เรือ ตลาดพลู ไปทางตะวันออกมาออกแม่น้ำเจ้าพระยาตรงสำเหร่ ทั้งนี้เพื่ออำนวยความสะดวกในการอุปโภค บริโภค ใช้เป็นทางสัญจรลัดผ่านเขตชุนชนและเพื่อการเกษตร โดยเมื่อ พ.ศ. 2510 ได้รับรองเป็นคลองอนุรักษ์ตามมติคณะรัฐมนตรี
บริเวณคลองสำเหร่มีวัดเก่าแก่สมัยอยุธยาคือวัดราชวรินทร์ หรือ วัดสำเหร่ สร้างขึ้นเมื่อประมาณ พ.ศ. 2260 บริเวณนั้นในอดีตมีต้นสำเหร่จำนวนมาก มีพื้นที่เป็นทุ่งหญ้ากว้างห่างไกล บริเวณสำเหร่ปรากฎใน "นิราศถลาง" ประพันธ์โดยหมื่นพรหมสมพัตสร (มี) ราว พ.ศ. 2358–2359 โดยสะกดว่า "สามเหร่" ความว่า
แสดงให้เห็นว่าละแวกนี้เป็นที่ประหารนักโทษซึ่งคงอยู่ริมแม่น้ำเจ้าพระยาและอยู่ลึกเข้าไปในสวน ใครพายเรือผ่านก็อาจจะเห็นศพเสียบประจานจนหวาดกลัว คนไทยไม่กล้าอยู่อาศัยกันในละแวกนี้จนเป็นพื้นที่ป่ารกชัฏ ต่อมาคณะอเมริกันเพรสไบทีเรียนได้สถานที่ทำการของคริสตจักรอย่างถาวรที่สำเหร่ เมื่อ พ.ศ. 2403 ตรงกับปลายสมัยพระบาทสมเด็จพระจอมเกล้าเจ้าอยู่หัว มีชุมชนชาวคริสต์เกิดขึ้นบริเวณนั้น มีการย้ายโรงเรียนบางกอกคริสเตียนไฮสคูลจากกุฎีจีนมารวมกับโรงเรียนของมิชชันที่สำเหร่และเปลี่ยนชื่อเป็นโรงเรียนสำเหร่บอยส์คริสเตียนไฮสคูล แต่เมื่อ พ.ศ. 2446 ได้ย้ายโรงเรียนมาตั้งโรงเรียนใหม่แถวถนนประมวญ และเปลี่ยนชื่อมาเป็นโรงเรียนกรุงเทพคริสเตียนวิทยาลัย
ไลอาร์เกม

ไลอาร์เกม คือละครโทรทัศน์ของประเทศญี่ปุ่น สร้างมาจากหนังสือการ์ตูนในชื่อเดียวกัน กำกับโดยฮิโระอะคิ มะสึยะมะ ฉายเมื่อวันที่ 14 เมษายน พ.ศ. 2550 นำแสดงโดยเอะริกะ โทะดะแสดงเป็นคันซะคิ นาโอะ และโชะตะ มัตสึดะแสดงเป็นอะคิยะมะ ชินิจิ ซีซันแรกของ LIAR GAME มีทั้งหมด 11 ตอน
ภาษาสุนุวาร์

ภาษาสุนุวาร์ (kõica เป็นภาษาในกลุ่มภาษากีรันตี ใช้พูดในประเทศเนปาลโดยชาวสุนุวาร์ หรือ Kõits (कोँइच, Koinch และ Koincha มีการสะกดคำที่แตกต่างกัน) ภาษานี้ค้นพบครั้งแรกในโครงการหิมาลัย มีชื่อเรียกต่างกัน เช่น โกอีจโล, (Kõits-Lo, कोँइचलो) ซูนูวารี, (Sunuwari) กีรติ-โกอีจ, (किराँती-कोँइच),มุขียา (मुखिया, Mukhiya) ปัจจุบันเขียนด้วยอักษรเทวนาครี ส่วนระบบการเขียนแบบเดิมที่เรียกเชนติฉา ใช้น้อยลงตั้งแต่ พ.ศ. 2473
สุลต่านอะฮ์มัด ตาจุดดิน ฮาลิม ชะฮ์ที่ 2

สุลต่านอะฮ์มัด ตาจุดดิน ฮาลิม ชะฮ์ที่ 2 (เอกสารไทยเรียก สุลต่านอะหมัดตายุดินฮาเลมซะ) บรรดาศักดิ์ไทย เจ้าพระยาไทรบุรีปะแงรัน หรือ ปะแงหรัน เป็นสุลต่านองค์ที่ 21 แห่งรัฐเกอดะฮ์ พระองค์ครองราชย์ระหว่าง1791-1843 ครองราชย์ได้ 26 ปี ในสมัยพระองค์สยามได้บุกยึดรัฐเกอดะฮ์ ชาวอาหรับเองก็จะช่วยสุลต่านเจรจากับสยาม ค.ศ. 1942 สยามจึงคืนเกอดะฮ์ให้เป็นของพระองค์ พระองค์เป็นบุตรของสุลต่านอับดุลเลาะห์ มูคาร์ราม ชาห์ พระองค์ก่อตั้งรัฐปะลิสอีกด้วย 
พระญาติวงศ์และขุนนางเมืองไทรบุรีตั้งข้อรังเกียจว่าตนกูปะแงรันไม่บริสุทธิ์ เพราะเกิดจากมารดาที่ไม่ได้นับถือศาสนาอิสลาม เข้าใจว่าเป็นไทยหรือมอญ กอปรกับอุปนิสัยโลเลไม่มั่นคง
สุลต่านอะฮ์มัด ตาจุดดิน ฮาลิม ชะฮ์ที่ 1

ปาดูกา ซรี สุลต่านอะฮ์มัด ตาจุดดิน ฮาลิม ชะฮ์ที่ 1 อิบนี อัล-มาร์ฮุม สุลต่านอับดุลละฮ์ มูอัดซัม ชะฮ์ (สวรรคต 15 กุมภาพันธ์ ค.ศ. 1710) เป็นสุลต่านเกอดะฮ์องค์ที่ 18 และครองราชย์ใน ค.ศ. 1706 ถึง 1710 พระองค์ได้รับการแต่งตั้งเป็นรัชทายาทในตำแหน่งราจามูดา หลังตุนกู มูฮัมมัด จีวา พระเชษฐา เสด็จไปยังสุมาตรา
โทมัส บัค

โทมัส บัค  เป็นประธานคณะกรรมการโอลิมปิกสากลคนที่ 9 อดีตนักกีฬาฟันดาบชาวเยอรมันที่ร่วมการแข่งขันโอลิมปิกฤดูร้อน 1976 ได้รับเลือกเป็นประธานคณะกรรมการโอลิมปิกสากล เมื่อวันที่ 10 กันยายน พ.ศ. 2556 ในการประชุมสามัญคณะกรรมการโอลิมปิกสากล สมัยที่ 125 ณ ประเทศอาร์เจนตินา
อนุสรณ์สถานลิงคอล์น

อนุสรณ์สถานลิงคอล์น  เป็นอนุสาวรีย์แห่งชาติอเมริกาสร้างเพื่อเป็นเกียรติแก่เอบราแฮม ลิงคอล์น ประธานาธิบดีสหรัฐอเมริกาคนที่ 16 ตั้งอยู่ปลายตะวันตกของเนชันแนลฮอลในกรุงวอชิงตัน ดี.ซี. ตรงข้ามอนุสาวรีย์วอชิงตัน เฮนรี เบคอนเป็นสถาปนิก ผู้ออกแบบอนุสาวรีย์หลัก "เอบราแฮม ลิงคอล์น"ปี 1920 คือ ดาเนียล เชสเตอร์ เฟรนช์ รูปปั้นลิงคอล์นแกะสลักโดยพี่น้องปิกกีริลลี และจิตรกรผนังภายใน คือ ฌูล เกแร็ง (Jules Guerin) มีการอุทิศใน ค.ศ. 1922 เป็นอนุสาวรีย์แห่งหนึ่งที่สร้างเพื่อให้เกียรติแก่ประธานาธิบดีสหรัฐ เป็นแหล่งท่องเที่ยวสำคัญตลอดมาและตั้งแต่คริสต์ทศวรรษที่ 1930 เป็นศูนย์กลางสัญรูปที่มุ่งสนใจความสัมพันธ์ระหว่างเชื้อชาติ
สิ่งก่อสร้างนี้อยู่ในรูปเทวสถานกรีกดอริก และมีประติมากรรมเอบราแฮม ลิงคอล์นนั่งขนาดใหญ่และรอยจารึกสุนทรพจน์ขึ้นชื่อสองครั้งของลิงคอล์น ได้แก่ "คำปราศรัยเก็ตตีสเบิร์ก"และ"คำปราศรัยพิธีเข้ารับตำแหน่งครั้งที่สอง"ของเขา อนุสรณ์สถานนี้เป็นจุดที่มีสุนทรพจน์ที่มีชื่อเสียงหลายครั้ง ซึ่งมีสุนทรพจน์ "ผมมีฝัน" ของมาร์ติน ลูเทอร์ คิง เมื่อวันที่ 28 สิงหาคม ค.ศ. 1963 ระหว่างการชุมนุมเมื่อสิ้นการเดินขบวนไปวอชิงตันเพื่ออาชีพและเสรีภาพ (March on Washington for Jobs and Freedom)
เช่นเดียวกับอนุสาวรีย์อื่นในเนชันแนลมอล ซึ่งมีอนุสรณ์ทหารผ่านศึกเวียดนาม อนุสรณ์ทหารผ่านศึกสงครามเกาหลี และอนุสรณ์สงครามโลกครั้งที่สองแห่งชาติ อนุสรณ์นี้บริหารโดย กรมอุทยานแห่งชาติ (National Park Service) ภายใต้กลุ่มเนชันแนลมอลและอุทยานอนุสรณ์ มีการขึ้นบัญชีในทะเบียนสถานประวติศาสตร์แห่งชาติเมื่อวันที่ 15 ตุลาคม ค.ศ. 1966 เปิดแก่สาธารณะ 24 ชั่วโมงต่อวัน ใน ค.ศ. 2007 สถาบันสถาปนิกอเมริกาจัดอยู่ในอันดับที่เจ็ดบนรายการสถาปัตยกรรมยอดนิยมของอเมริกา นับแต่ ค.ศ. 2010 มีประชาชนมาเยือนอนุสรณ์ประมาณ 6 ล้านคนต่อปี
ไลฟ์อินเท็กซัส

ไลฟ์อินเท็กซัส  เป็นอัลบั้มบันทึกการแสดงสดชุดแรก และเป็นวิดีโออัลบั้มชุดที่สามของวงดนตรีร็อกชาวอเมริกัน ลิงคินพาร์ก ออกจำหน่ายเป็นครั้งแรกเมื่อวันที่ 18 พฤศจิกายน พ.ศ. 2546 ประกอบไปด้วยเพลงจากสตูดิโออัลบั้ม "ไฮบริดทีโอรี" และ"เมทีโอรา" ตลอดจนเพลงจากรีมิกซ์อัลบั้มชุดแรกของวง "รีแอนิเมชัน" โดยอัลบั้ม"ไลฟ์อินเท็กซัส"ได้ติดอันดับที่ 23 ใน"บิลบอร์ด" 200 เวอร์ชันออดิโอจะมีเพียง 12 แทร็กจากทั้งหมด 17 แทร็ก ในช่วงท้ายของเพลง "A Place For My Head" เชสเตอร์ได้ทุ่มกีตาร์ของแบรด และโจ ฮาห์น ได้โยนชิ้นส่วนของอุปกรณ์ของเขาลงบนพื้นเวทีในช่วงท้ายของคอนเสิร์ต วิดีโอที่เป็นแบบรวมภาพของ"ไลฟ์อินเท็กซัส"ได้เป็นมิวสิกวิดีโออย่างไม่เป็นทางการในหลายๆ เพลงของลิงคินพาร์ก
รายชื่อเพลง.
ซีดี.
เพลงทั้งหมดแต่งโดย ลิงคินพาร์ก
กระทรวงการต่างประเทศ เครือจักรภพ และการพัฒนา

กระทรวงการต่างประเทศ เครือจักรภพ และการพัฒนา (ย่อ: FCDO) เป็นกระทรวงหนึ่งของรัฐบาลสหราชอาณาจักร รับผิดชอบต่อการคุ้มครองและส่งเสริมผลประโยชน์ของสหราชอาณาจักรทั่วโลก ตั้งขึ้นในปี พ.ศ. 2511 โดยการรวมกระทรวงการต่างประเทศกับกระทรวงเครือจักรภพ ผู้บริหารสูงสุดของกระทรวงคือ รัฐมนตรีว่าการกระทรวงการต่างประเทศ เครือจักรภพ และการพัฒนา เป็นตำแหน่งใหญ่แห่งรัฐ ซึ่งถือเป็นหนึ่งในตำแหน่งที่มีเกียรติยศสูงสุดในคณะรัฐมนตรี เช่นเดียวกับนายกรัฐมนตรี รัฐมนตรีคลัง และรัฐมนตรีมหาดไทย
คณะผู้บริหาร.
คณะผู้บริหารกระทรวงซึ่งเป็นตำแหน่งข้าราชการการเมือง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กัญญ์กุลณัช ปัญญากิตตินันท์

กัญญ์กุลณัช ปัญญากิตตินันท์ (ชื่อเล่น น้ำ; เกิด 6 พฤศจิกายน พ.ศ. 2537) เป็นนักร้องและนักแสดงหญิงชาวไทย ได้รับรางวัลรองชนะเลิศอันดับที่ 3 จากรายการ "ทรู อะคาเดมี่ แฟนเทเชีย ซีซั่นที่ 11" รหัสประจำตัวในรายการ คือ V11 ปัจจุบันรับหน้าที่ นักร้องนำ วง ALIZ สังกัด Move Records
ประวัติ.
น้ำเกิดเมื่อวันที่ 6 พฤศจิกายน 2537 เดิมชื่อ อรุณพร ฐิติปัญญาวุฒิ ภายหลังเปลี่ยนเป็น กุลณัช ฐิติปัญญาวุฒิ และชื่อปัจจุบันคือ กัญญ์กุลณัช ปัญญากิตตินันท์ เป็นบุตรสาวคนโตในพี่น้องสองคน สำเร็จชั้นมัธยมศึกษาจาก โรงเรียนสุรนารีวิทยา และเข้าศึกษาต่อในระดับอุดมศึกษาที่ คณะสังคมวิทยาและมานุษยวิทยา มหาวิทยาลัยธรรมศาสตร์ หลังจากจบปีที่ 1 น้ำได้ยื่นสอบอีกครั้งและเข้าศึกษาใน คณะรัฐศาสตร์ มหาวิทยาลัยธรรมศาสตร์
หลังจบจากการประกวด "ทรู อะคาเดมี่ แฟนเทเชีย ซีซั่นที่ 11" ได้เซ็นสัญญาเป็นนักร้องสังกัดค่าย True Fantasia รวมถึงมีผลงานการแสดง เรื่อง แผนรักฉบับออร์แกนิก ช่อง ทรูโฟร์ยู รับบท จุฑามาศ และเรื่อง บ่วงหงส์ ช่อง 3 รับบท กานดา
ในปี 2562 หลังจากหมดสัญญาจากค่าย True Fantasia ได้เซ็นสัญญากับสังกัดใหม่ คือ Muzik Move Records ปัจจุบันเปลี่ยนชื่อเป็น Move Records ในเครือ Muzik Move โดยได้ผลิตผลงานเพลงในนามวง ALIZ วงร็อกหญิง ประกอบด้วยสมาชิก 4 คน 
นอกเหนือจากการเป็นนักร้องนำวง ALIZ แล้ว ปัจจุบัน น้ำ กุญญ์กุลณัช ยังรับหน้าที่พิธีกรรายการทีวี และดีเจคลื่น 88.5 Good time Radio และได้ร่วมหุ้นเปิดร้าน Repeat Ari อีกด้วย
จังหวัดกว๋างนาม

กว๋างนาม  เป็นจังหวัดหนึ่งของประเทศเวียดนาม เป็นที่ราบตามแนวชายฝั่ง ทางตะวันตกติดกับประเทศลาว ในจังหวัดกว๋างนามนี้มีแหล่งท่องเที่ยวสำคัญชื่อเมืองฮอยอันซึ่งได้ขึ้นทะเบียนเป็นมรดกโลกทางวัฒนธรรมเมื่อ ค.ศ. 1999
จังหวัดกว๋างนามแยกออกมาจากจังหวัดกว๋างนาม–ดานัง (หรือจังหวัดกว๋างด่า) เมื่อ ค.ศ. 1997
เขตการปกครอง.
จังหวัดกว๋างนามแบ่งออกเป็น 18 เขตการปกครองระดับอำเภอ ประกอบด้วย 15 อำเภอ, 1 เมืองระดับอำเภอ และ 2 นครภายใต้จังหวัด
<templatestyles src="Div col/styles.css"/>
เขตการปกครองระดับอำเภอเหล่านี้แบ่งย่อยออกเป็นเขตการปกครองระดับตำบล ซึ่งประกอบด้วย 13 เมืองระดับตำบล, 213 ตำบล และ 18 แขวง
สุลต่านอับดุลละฮ์ มูอัดซัม ชะฮ์แห่งรัฐเกอดะฮ์

ปาดูกา ซรี สุลต่านอับดุลละฮ์ มูอัดซัม ชะฮ์ อิบนี อัล-มาร์ฮุม สุลต่านอาตาอุลละฮ์ มูฮัมมัด ชะฮ์ที่ 2 (สวรรคตวันที่ 22 กันยายน ค.ศ. 1706) เป็นสุลต่านเกอดะฮ์องค์ที่ 17 ที่ครองราชย์ใน ค.ศ. 1698 ถึง 1706
ศรีเทวะ

ศรีเทวะ หรือ ซรีเดวา (อักษรโรมัน: Sri Deva) เป็นกษัตริย์แห่งอาณาจักรศรีวิชัยในราชวงศ์ไศเลนทร์ที่เคยส่งทูตไปประเทศจีนใน ค.ศ. 1028 ในพระราชพงศาวดารประวัติศาสตร์ของราชวงศ์ซ่ง ("Sòng Shǐ") บันทึกพระนามของพระองค์เป็น "Shih-li Tieh-hua" ซึ่งน่าจะไม่ใช่พระนามตำแหน่งเต็มของพระองค์ ใน ค.ศ. 1025 ราเชนทระที่ 1 แห่งราชวงศ์โจฬะได้โจมตีดินแดนหลายแห่งของอาณาจักรศรีวิชัย ทำให้พระองค์ปกครองได้ไม่นาน โดยฝ่ายตรงข้ามได้จับกุมซังรามา วิจายาตุงกาวาร์มันแห่งศรีวิชัยที่ยอมแพ้แล้ว การโจมตีของโจฬะไม่ได้มาพร้อมกับการครอบครองดินแดนของอาณาจักรศรีวิชัย
หลังจากการโจมตี อำนาจของอาณาจักรศรีวิชัยในสุมาตราน่าจะได้รับการฟื้นฟู อย่างไรก็ตาม บริเวณนี้ได้ทำสัญญาสงบศึกกับอาณาจักรกาฮูรีปันที่อ้างอำนาจเหนือเกาะชวาทั้งหมด ไอร์ลังกา กษัตริย์ดาฮูรีปัน น่าจะอภิเษกสมรสกับเจ้าหญิงอาณาจักรศรีวิชัยใน ค.ศ. 1030 เพื่อสร้างความแข็งแกร่งต่อความมุ่งมั่นเพื่อสันติภาพ
ในรัชสมัยของซรีเดวา ศาสนาพุทธแบบมหายานเป็นที่นิยมในอาณาจักรศรีวิชัยอย่างมาก ซึ่งมีที่มาจากหลักฐานการค้นพบรูปปั้นโลกนาถ (โลเกศวร โพธิสัตว์) ที่ตานาปูลี ซึ่งปั้นขึ้นใน ค.ศ. 1024 และจดหมายจากอติศะ พระเนปาลที่เยี่ยมชมอาณาจักรศรีวิชัยในช่วง ค.ศ. 1011-23
แพ้ใจ

#เปลี่ยนทาง 
"แพ้ใจ" เป็นซิงเกิลของใหม่ เจริญปุระ ในปี พ.ศ. 2541 ในอัลบั้ม "Mai แผลงฤทธิ์" (2541) ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองโดย สุวัธชัย สุทธิรัตน์ และเรียบเรียงโดย โกมล บุญเพียรผล, BRUNO BRUGNANO
เพลง แพ้ใจ ออกจำหน่ายในวันที่ 19 พฤศจิกายน พ.ศ. 2541 ประสบความสำเร็จอย่างมาก ทำให้ได้คว้ารางวัลพระภิฆเนศทอง พระราชทาน ในปี พ.ศ. 2541 สาขาเพลงไทยสากลหญิงยอดเยี่ยม และเป็น 1 ในเพลงจากอัลบั้มที่โด่งดังจนเป็นเพลงประจำตัวและส่งให้ใหม่กลับมายืนในฐานะนักร้องหญิงแถวหน้าอีกครั้งในปี พ.ศ. 2541
เวอร์ชันคัฟเวอร์.
เวอร์ชันลุลา.
ในปี พ.ศ. 2547 เพลงแพ้ใจถูกขับร้องใหม่โดย ลุลา ออกจำหน่ายในวันที่ 23 พฤศจิกายน พ.ศ. 2547 โดยเพลงนี้ถูกรวมในอัลบั้ม Replay 1-2
เวอร์ชันวงโปเตโต้.
ในปี พ.ศ. 2554 เพลงแพ้ใจถูกขับร้องใหม่โดยวงโปเตโต้ เรียบเรียงใหม่โดย พิเชฐ ทรัพย์เจริญ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง "คู่แค้นแสนรัก" ทางสถานีโทรทัศน์สีกองทัพบกช่อง 7
ชาร์ต.
<br clear="all">
เวอร์ชันวงเคลียร์.
ในปี พ.ศ. 2554 เพลงแพ้ใจถูกขับร้องใหม่โดยวงเคลียร์ เรียบเรียงใหม่โดย KLEAR, ดนัย ธงสินธุศักดิ์ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง "คู่แค้นแสนรัก" ทางสถานีโทรทัศน์สีกองทัพบกช่อง 7
<br clear="all">
เหตุจลาจลย่างกุ้ง พ.ศ. 2473

เหตุจลาจลย่างกุ้ง เป็นความรุนแรงระหว่างเชื้อชาติระหว่างแรงงานชาวพม่าและอินเดีย เกิดเหตุขึ้นครั้งแรกเมื่อ 26 พฤษภาคม พ.ศ. 2473 แล้วจึงแพร่กระจายไปยังบริเวณที่มีชาวอินเดียอาศัยอยู่เป็นจำนวนมาก ทำให้มีผู้เสียชีวิตหลายร้อยคน และบาดเจ็บร่วมพันคน ต่อมา เกิดเหตุจลาจลในเรือนจำในวันที่ 24 มิถุนายน ระหว่าง เจ้าหน้าที่เรือนจำชาวอินเดียและผู้ต้องขังชาวพม่า และในเดือนธันวาคมปีเดียวกันนั้นก็เกิดกบฏสยาซาน
ในช่วงต้นเดือนพฤษภาคม พ.ศ. 2473 เป็นช่วงที่เกิดเศรษฐกิจถดถอยครั้งใหญ่ แรงงานอินเดียที่ท่าเรือนัดหยุดงานเพื่อขอขึ้นค่าแรง แรงงานชาวพม่าได้นัดหยุดงานด้วย ต่อมา ได้มีการตกลงเพิ่มค่าแรงให้ชาวอินเดีย แต่ไม่เพิ่มให้ชาวพม่า เมื่อเริ่มมาทำงาน ชาวอินเดียได้เยาะเย้ยชาวพม่า ทำให้เกิดความรุนแรงขึ้น โดยชาวพม่าได้รวมกลุ่มกันทำร้ายชาวอินเดียจนไม่กล้าออกจากบ้าน เมื่ออังกฤษระงับเหตุได้ มีผู้เสียชีวิตถึง 300- 500 คน ส่วนใหญ่เป็นชาวอินเดีย เหตุจลาจลในเรือนจำนั้น เจ้าหน้าที่ชาวอินเดียถูกปืนยิงเสียชีวิต ผู้ต้องขังเสียชีวิต 34 คน บาดเจ็บ 60 คน
เรือนรับรองที่ประทับแหลมหางนาค

เรือนรับรองที่ประทับแหลมหางนาค เป็นเรือนรับรองที่ประทับในจังหวัดกระบี่ เพื่อเป็นที่ประทับของพระบาทสมเด็จพระเจ้าอยู่หัวรัชกาลที่ 9 และพระบรมวงศ์ศานุวงค์ รวมทั้งเพื่อเป็นที่รับรองพระราชอาคันตุกะ ในยามที่ประทับที่จังหวัดกระบี่ ซึ่งเรือนรับรองแห่งนี้อยู่ในความดูแลของกองทัพเรือไทย ตั้งอยู่เชิงเขาหางนาค บ้านคลองม่วง ตำบลหนองทะเล อำเภอเมืองกระบี่ จังหวัดกระบี่ หรือแหลมหางนาค
ประวัติ.
เรือนรับรองที่ประทับแหลมหางนาค เป็นเรือนรับรองที่สร้างขึ้นเพื่อเป็นที่ประทับของพระบาทสมเด็จพระเจ้าอยู่หัวและพระบรมวงศานุวงศ์รวมทั้งใช้เป็นที่รับรองพระราชอาคันตุกะได้ด้วย
สถาปัตยกรรม.
เรือนรับรองเป็นอาคารคอนกรีตเสริมเหล็ก 4 ชั้นสอดแทรกอยู่ในแกมไม้ทึบขนานกับแนวระดับต่ำสูงของแหลมหางนาคหันหน้าไปทางทางทิศตะวันตกสู่ทัศนียภาพทะเลอันดามัน รูปลักษณะของเรือนรับรองที่ประทับ ตั้งอยู่ในป่าเขียวชอุ่ม รูปแบบงาน รายละเอียดทางสถาปัตยกรรมและส่วนตกแต่งต่าง ๆ ทั้งภายนอกและภายในของเรือนรับรองที่ประทับผสมผสานให้มีความสอดคล้อง พื้นที่ใช้สอยของเรือนรับรองทั้งหมดประมาณ 4,500 ตารางเมตร แบ่งเป็นพื้นที่ชั้นที่ 1 ประมาณ 900 ตารางเมตร และพื้นที่ชั้น 2 ประมาณ 600 ตารางเมตร ส่วนที่เหลือเป็นพื้นที่ของชั้นใต้ดิน 1 และ 2 ประมาณ 3,000 ตารางเมตร
พระตำหนักอุทยานแห่งชาติเขาใหญ่

พระตำหนักอุทยานแห่งชาติเขาใหญ่ เป็นพระตำหนักภายในอุทยานแห่งชาติเขาใหญ่ จังหวัดนครราชสีมา
ประวัติ.
พระตำหนักอุทยานแห่งชาติเขาใหญ่ เป็นพระตำหนักที่ทางอุทยานแห่งชาติสร้างถวายเพื่อเป็นที่ประทับของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เวลาที่พระองค์เสด็จมาทรงงาน ณ จังหวัดนครราชสีมาและจังหวัดใกล้เคียง โดยพระตำหนักแห่งนี้สามารถมองเห็นถนนธนะรัชต์ที่อยู่ด้านล่างได้อย่างชัดเจน
สถาปัตยกรรม.
พระตำหนักเป็นพระตำหนักแบบไม้ยูคาลิปตัส 1 ชั้น
ปัจจุบัน.
ปัจจุบันพระตำหนักหลังนี้อยู่ในการดูแลของอุทยานแห่งชาติเขาใหญ่โดยพระตำหนักหลังนี้เปิดให้เข้าชมทุกวัน แต่จะต้องทำหนังสือขออนุญาตเสียก่อน
พระที่นั่งราชกิจวินิจฉัย

พระที่นั่งราชกิจวินิจฉัย พระที่นั่ง 1 ใน 4 พระที่นั่งที่ตั้งอยู่รอบท่าราชวรดิฐ ทางฝั่งตะวันตกของพระบรมมหาราชวัง ถนนมหาราช แขวงพระบรมมหาราชวัง เขตพระนคร กรุงเทพมหานคร เป็นพระที่นั่งที่สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว โดยสร้างทางทิศเหนือของพระที่นั่งทิพยสถานเทพสถิตแต่พื้นต่ำกว่า
ในรัชสมัยพระบาทสมเด็จพระจุลจอมเกล้าเจ้าอยู่หัว พระที่นั่งรอบๆ ท่าราชวรดิฐ ได้ชำรุดทรุดโทรมลงไปมาก พระองค์จึงทรงให้รื้อลงทั้งหมด เหลือไว้เพียงพระที่นั่งราชกิจวินิจฉัยองค์เดียว ต่อมาพระที่นั่งองค์นี้จึงได้รับการบูรณะ
พระที่นั่งราชกิจวินิจฉัยองค์ปัจจุบันเป็นพระที่นั่งไม้แบบทรงจตุรมุขประดับช่อฟ้า ใบระกา หางหงส์ ปัจจุบันพระที่นั่งองค์นี้เปิดให้เข้าชมเพียงบางส่วนเท่านั้น และพระที่นั่งองค์นี้ยังเป็นที่เสด็จประทับในการเสด็จพระราชดำเนินเลียบพระนครโดยกระบวนพยุหยาตราชลมารค
พระที่นั่งองค์นี้เป็นสถานที่ประกอบพระราชพิธีรับมอบเรือพระที่นั่งนารายณ์ทรงสุบรรณ รัชกาลที่ 9
วังทวีวัฒนา

วังทวีวัฒนา เป็นวังซึ่งตั้งอยู่ ณ ถนนเลียบคลองทวีวัฒนา แขวงทวีวัฒนา เขตทวีวัฒนา กรุงเทพมหานคร
ประวัติ.
สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระบาทสมเด็จพระวชิรเกล้าเจ้าอยู่หัวในปัจจุบัน) ทรงให้สร้างวังนี้ขึ้นเป็นที่ประทับของพระองค์กับพระเจ้าวรวงศ์เธอ พระองค์เจ้าศรีรัศมิ์ พระวรชายาฯ (ท่านผู้หญิงศรีรัศมิ์ สุวะดี ในปัจจุบัน) และพระราชโอรส คือ พระเจ้าหลานเธอ พระองค์เจ้าทีปังกรรัศมีโชติ (สมเด็จพระเจ้าลูกยาเธอ เจ้าฟ้าทีปังกรรัศมีโชติ ในปัจจุบัน)
นอกจากเป็นที่พักผ่อนพระอิริยาบถของสมเด็จพระบรมโอรสาธิราชฯ แล้ว วังนี้ยังใช้เป็นที่ทดลองปลูกพันธุ์ไม้ และพัฒนางานด้านการเกษตรต่าง ๆ
ในปัจจุบัน วังนี้เป็นที่ประทับของสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
เรือนจำ.
ภายในวังมีเรือนจำซึ่งเรียกว่า เรือนจำชั่วคราวพุทธมณฑล กระทรวงยุติธรรมอนุมัติให้ตั้งขึ้นเมื่อ พ.ศ. 2555
หนึ่งในผู้ถูกขัง ณ เรือนจำดังกล่าว คือ พลตำรวจเอก จุมพล มั่นหมาย ข้าราชการพลเรือนในพระบาทสมเด็จพระวชิรเกล้าเจ้าอยู่หัว หลังจากต้องคดีบุกรุกอุทยานแห่งชาติทับลานใน พ.ศ. 2560
ในเดือนสิงหาคม พ.ศ. 2564 ผู้ใช้ทวิตเตอร์รายหนึ่งโพสต์เรื่องราวอ้างว่า ตนเคยถูกขังและทารุณกรรม ณ เรือนจำแห่งนี้ ด้วยข้อหาปฏิบัติหน้าที่ผิดพลาดในพระราชพิธีบรมราชาภิเษก พ.ศ. 2562 คือ ไม่ดูแลให้เครื่องปรับอากาศของพระบาทสมเด็จพระวชิรเกล้าเจ้าอยู่หัวทำงานตามสมควร เรื่องดังกล่าวมีผู้ส่งต่อกันมากมายในเวลาอันรวดเร็ว ทำให้แฮชแท็ก "#แอร์ไม่เย็น" ติดอันดับยอดนิยมในทวิตเตอร์ระยะหนึ่ง เวลาต่อมามีผู้อ้างว่าเจ้าของบัญชีทวิตเตอร์ดังกล่าว คือ นายเวหา หรือ อาร์ท แสนชนชนะศึก ซึ่งเป็นแอดมินเพจเฟซบุ๊ก "พิษณุโลกคนกล้าไม่ก้มหน้าให้เผด็จการ" โดยก่อนหน้านั้นในปี พ.ศ. 2560 เวหาเคยถูกดำเนินคดีข้อหาฉ้อโกงจากการจัดวิ่งมาราธอนในจังหวัดพิษณุโลก
พระตำหนักเขื่อนห้วยหลวง

พระตำหนักเขื่อนห้วยหลวง เป็นพระตำหนักที่ประทับในเขื่อนห้วยหลวง อำเภอเมืองอุดรธานี จังหวัดอุดรธานี
ประวัติ.
พระตำหนักเขื่อนห้วยหลวง เป็นพระตำหนักที่สร้างขึ้นเพื่อเป็นที่ประทับของสมเด็จพระศรีนครินทราบรมราชชนนี เวลาที่พระองค์เสด็จมาทรงงาน ณ จังหวัดอุดรธานีและพื้นที่ใกล้เคียงซึ่งพระองค์เสด็จมาทรงประทับเกือบทุกปี นอกจากพระองค์แล้ว ยังเคยเป็นที่ประทับของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เวลาเสด็จมาทรงงานเช่นเดียวกัน
ปัจจุบัน.
ปัจจุบันพระตำหนักหลังนี้อยู่ในการดูแลของเขื่อนห้วยหลวง โดยเปิดให้เข้าชมได้ทุกวัน แต่จะต้องขออนุญาตเจ้าหน้าที่ก่อนที่จะเข้าชม
พระตำหนักพิมานมาศ

พระตำหนักพิมานมาศ เป็นพระตำหนักที่ประทับของพระเจ้าวรวงศ์เธอ พระองค์เจ้าอทิตยาทรกิติคุณ ที่จังหวัดชลบุรี
ประวัติ.
พระตำหนักพิมานมาศ เป็นพระตำหนักที่สร้างขึ้น ณ ริมหาด ท่าอากาศยานนานาชาติอู่ตะเภา อำเภอสัตหีบ จังหวัดชลบุรี เพื่อเป็นที่ประทับของพระเจ้าวรวงศ์เธอ พระองค์เจ้าอทิตยาทรกิติคุณ เมื่อครั้งเสด็จนิวัตประเทศไทยเดิมเป็นพระตำหนักที่ประทับของสมเด็จเจ้าฟ้าฯ กรมพระศรีสวางควัฒน วรขัตติยราชนารี
สถาปัตยกรรม.
พระตำหนักพิมานมาศ เป็นพระตำหนัก 2 ชั้น ทาสีขาว บริเวณรอบ ๆ พระตำหนักประดับประดาไปด้วยพันธุ์ไม้นานาพันธุ์
ปัจจุบัน.
ปัจจุบัน พระตำหนักพิมานมาศเป็นพระตำหนักที่อยู่ในการดูแลของฐานทัพเรือสัตหีบ โดยพระเจ้าวรวงศ์เธอ พระองค์เจ้าอทิตยาทรกิติคุณ พระองค์จะเสด็จมาประทับบ้าง เป็นครั้งคราว รวมถึงสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ได้เสด็จมาประทับ ณ พระตำหนักแห่งนี้เพื่อทรงรักษาพระอาการประชวรและเปลี่ยนพระอิริยาบถอยู่เนือง ๆ
พระตำหนักธงน้อย

พระตำหนักธงน้อย เป็นพระตำหนักที่ประทับในจังหวัดน่าน
ประวัติ.
พระตำหนักธงน้อย ตั้งอยู่ที่ริมแม่น้ำน่าน ตำบลดู่ใต้ อำเภอเมืองน่าน จังหวัดน่าน เป็นพระตำหนักที่ประทับของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เวลาที่เสด็จมาทรงงานในพื้นที่จังหวัดน่านและจังหวัดใกล้เคียงโดยพระองค์จะเสด็จมาประทับอยู่เนือง ๆ 
ปัจจุบัน.
ปัจจุบันพระตำหนักหลังนี้อยู่ในการดูแลของทางจังหวัดน่าน และไม่เปิดให้เข้าชม
เริมเบา

เริมเบา  เป็นหนึงในเจ็ดของการปกครองของรัฐเนอเกอรีเซิมบีลัน มีประชากร 40,000คน อยู่ทางทิศใต้ของรัฐเนอเกอรีเซิมบีลัน ส่วนใหญ่ประกอบอาชีพเกษตรกรและค้าขาย
สุลต่านมะห์มุด ชาห์

สุลต่าน มะห์มุด ชาห์ (สวรรคต ค.ศ. 1528) พระองค์เป็นสุลต่านพระองค์ที่ 8 หรือองค์สุดท้ายของรัฐมะละกา โดยครองราชย์เมื่อ ค.ศ. 1488 – 1511 (23 ปี) ต่อมาพระองค์ก็ได้ทำการหลบหนีหลังการโจมตีของโปรตุเกส มาอยู่ที่รัฐยะโฮร์ จากนั้นพระองค์จึงขึ้นครองราชย์เป็นสุลต่านแห่งยะโฮร์ระหว่าง ค.ศ. 1511 – 1528 (17 ปี)
สุลต่านซูไลมัน ชะฮ์ที่ 1 แห่งเกอดะฮ์

สุลต่านสุไลยมาน ชาห์ที่ 1 เป็นสุลต่านองค์ที่ 7 ของรัฐเกอดะฮ์ พระองค์ครองราชย์ระหว่าง ค.ศ. 1373-1422 พระองค์ขึ้นครองราชย์ต่อจากสุลต่าน อิบราฮิม ชาห์ แห่งเกอดะฮ์
วัดบ้านอรุณพัฒนา

สำนักสงฆ์วัดบ้านอรุณพัฒนา ตั้งอยู่เลขที่ 96 หมู่ 11 บ้านอรุณพัฒนา ตำบลบ้านยาง อำเภอลำทะเมนชัย จังหวัดนครราชสีมา มีเนื้อที่ทั้งหมด 23 ไร่ 3 งาน เป็นพี้นที่ราบสูง สังกัดคณะสงฆ์มหานิกาย หมายเลขทะเบียนสำนัก 3029 - 01002 - 747 อ้างอิง 
ประวัติ.
สำนักสงฆ์วัดบ้านอรุณพัฒนา ตั้งเมื่อวันที่ 30 พฤศจิกายน 2553 เดิมชื่อสำนักสงฆ์วัดบ้านสามขา ที่เป็นที่รู้จักกันในตำบลบ้านยาง เพราะว่าชาวบ้านตำบลเขตนั้นแต่เดิมเรียกชื่อบ้านอรุณพัฒนาว่าบ้านสามขา เป็นที่มาของชื่อสำนักสงฆ์วัดบ้านสามขา แต่ชื่อวัดยังไม่แน่นนอนในรายชื่อวัดจังหวัดนครราชสีมา เป็นสำนักสงฆ์ที่อยู่ในพื้นที่เขตชุมชน เพราะพื้นที่วัดสร้างบนพื้นที่ สปก. ของชุมชนบ้านอรุฒพัฒนา ที่ช่วยกันสร้างสำนักสงฆ์ไห้เป็นวัดอย่างสมบรูณ์แบบและกำลังอยู่ในช่วงก่อสร้างอารามเพื่อไห้ครบองค์ประกรอบของการจัดตั้งไห้เป็นวัด กำลังสร้างเป็นศูนย์ปฏิบัติธรรม โดยการดำเนินการของหลวงพ่อเจ้าอาวาส ที่มุงเน้นในเรื่องปฏิบัติวิปัสสนากรรมฐาน เพื่อเป็นจุดศุนย์รวมของชาวบ้านในการสร้างจิตใจที่ดี่งามและศึกษาแสวงหาในธรรมะเพื่อสติปัญญาที่ดี่มีคุณธรรม ในการดำลงชีวิตแบบวิถีพุทธ
อาณาเขต.
มีเนื้อที่ทั้งหมด 23 ไร่ 3 งาน
จังหวัดด่งท้าป

ด่งท้าป  เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ ติดกับจังหวัดไพรแวงของประเทศกัมพูชาทางทิศเหนือ ติดกับจังหวัดหวิญล็องและนครเกิ่นเทอทางทิศใต้ ติดกับจังหวัดอานซางทางทิศตะวันตก และติดกับจังหวัดล็องอานและจังหวัดเตี่ยนซางทางทิศตะวันออก มีรถเดินทางตรงจากนครโฮจิมินห์มายังที่ด่งท้าป
กลุ่มชนละติน

กลุ่มชนละติน  หรือ กลุ่มชนโรมานซ์  เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนใต้ของยุโรปที่พูดภาษากลุ่มโรมานซ์ในตระกูลภาษาอินโด-ยูโรเปียน ซึ่งประกอบด้วยชาวฝรั่งเศส, ชาวอิตาลี, ชาวโรมาเนีย, ชาวสเปน, ชาวโปรตุเกส, ชาวอันดอร์รา, ชาวมอลโดวา, ชาววัลลูน, ชาวโรแมนซ์, ชาวกานาเรียส, ชาวกาลิเซีย และชาวกาตาลา
ว่านแร้งคอคำ

ว่านแร้งคอคำ ชื่อวิทยาศาสตร์: "Crinum latifolium" อยู่ในวงศ์ Amaryllidaceae เป็นไม้ล้มลุก มีหัวใต้ดินแบบหัวหอม ใบเดี่ยวยาว ขอบใบเป็นคลื่น คนก้านใบเป็นสีม่วง ดอกสีขาว ดอกตูมเป็นรูปหอกมีกาบหุ้มยาว กระจายพันธุ์ในเอเชียจากอินเดียไปจนถึงศรีลังกา เอเชียตะวันออกเฉียงใต้ ไปจนถึงจีนตอนใต้ และพบตามธรรมชาติในหมู่เกาะเวสต์อินดีส ใช้เป็นไม้ประดับ ใช้แก้พิษแมลงกัดต่อย ใช่ฝนทารักษาอาการเคล็ดขัดยอก บวม
จังหวัดเดี่ยนเบียน

เดี่ยนเบียน  เป็นจังหวัดที่อยู่ทางทิศตะวันตกเฉียงเหนือของเวียดนาม ติดกับแขวงพงสาลีของลาวทางทิศตะวันตก และติดกับมณฑลยูนนานทางทิศตะวันตกเฉียงเหนือ จังหวัดนี้กินพื้นที่ 9,541 ตารางกิโลเมตร ใน ค.ศ. 2019 มีประชากร 598,856 คน เดี่ยนเบียนในภาษาเวียดนามแปลว่า "เขตแดนมั่นคง" ที่นี่เคยมียุทธการที่เดียนเบียนฟูระหว่างเวียดนามกับฝรั่งเศส โดยชัยชนะเป็นของเวียดนาม
เขตการปกครอง.
จังหวัดเดี่ยนเบียนแบ่งเขตการปกครองออกเป็น 1 นคร 1 เมือง และ 8 อำเภอ ได้แก่
ประชากร.
ส่วนใหญ่เป็นชาวไทดำและมีชาวไทขาวซึ่งพูดภาษาตระกูลไท-ลาว สร้างบ้านตามบริเวณริมน้ำ ประกอบอาชีพทำนา ทำไร่
เทียนแม่ฮ่องสอน

เทียนแม่ฮ่องสอน ชื่อวิทยาศาสตร์: "Impatiens hongsonensis" เป็นพืชในสกุลเทียนดอก วงศ์ Balsaminaceae เป็นไม้ล้มลุก โคนต้นสีส้มอ่อน แตกกิ่งน้อย ใบเดี่ยว ขอบใบจัก ปลายใบแหลม มีขนนุ่ม ดอกเดี่ยวออกตามซอกใบใกล้ยอด สีม่วงแดง กลีบบนแผ่กว้างมากที่สุด ผลรูปกระสวย ออกดอกช่วงเดือนกรกฎาคม – กันยายน พบครั้งแรกที่จังหวัดแม่ฮ่องสอนโดยศาสตราจารย์ไคและอาจารย์สุกี ลาร์เสน ชื่อสปีชีส์ตั้งเป็นเกียรติแก่จังหวัดแม่ฮ่องสอน
นัมเบอร์วัน

"นัมเบอร์วัน" เป็นซิงเกิลในปี พ.ศ. 2557 ของปรีติ บารมีอนันต์และมีหญิงลี ศรีจุมพลมาร่วมร้อง ประพันธ์เนื้อร้อง-ทำนองโดย BANKK CA$H และเรียบเรียงโดยเบลสโนวเบียร์ เพลงนี้อยู่ในอัลบั้ม "บลูเมจิก"
มิวสิกวีดีโอเพลง "นัมเบอร์วัน" เผยแพร่ครั้งแรกในวันที่ 16 มิถุนายน พ.ศ. 2557
การตอบรับ.
เพลง "นัมเบอร์วัน" ได้อันดับ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
เทียนภูหลวง

เทียนภูหลวง ชื่อวิทยาศาสตร์: "Impatiens phuluangensis" เป็นพืชในสกุลเทียนดอก วงศ์ Balsaminaceae เป็นไม้ล้มลุกขึ้นตามหินผา ใบหนา ขอบใบจัก ดอกเดี่ยว สีชมพู กลีบบนหยักเว้ารูปหัวใจ สองกลีบล่างแผ่กว้างมากที่สุด ผลรูปกระสวย แก่แล้วแตก ออกดอกช่วงตุลาคม – ธันวาคม เป็นไม้ถิ่นเดียวของไทย พบเฉพาะที่จังหวัดเลย พบครั้งแรกที่เขตรักษาพันธุ์สัตว์ป่าภูหลวง จังหวัดเลย โดย T. shimizu ชาวญี่ปุ่นและคณะ ชื่อสปีชีส์ตั้งเป็นเกียรติแก่สถานที่ค้นพบ
เทียนเชียงดาว

เทียนเชียงดาว ชื่อวิทยาศาสตร์: "Impatiens chiangdaoensis" เป็นพืชในสกุลเทียนดอก วงศ์ Balsaminaceae เป็นไม้ล้มลุกขึ้นตามซอกหินปูน ใบรูปไข่หนา ดอกช่อ ปลายกลีบบนหยักเว้าเป็นรูปหัวใจ สองกลีบล่างแผ่กว้างมากที่สุด ผลรูปกระสวย แก่แล้วแตก ออกดอกช่วงเดือนตุลาคม – ธันวาคม พบครั้งแรกที่ดอยเชียงดาว จังหวัดเชียงใหม่ โดย T. shimizu ชาวญี่ปุ่นและคณะ เมื่อ 14 กันยายน พ.ศ. 2510 ชื่อสปีชีส์ตั้งเป็นเกียรติแก่สถานที่ค้นพบ
เทียนผ้าห่มปก

เทียนผ้าห่มปก ชื่อวิทยาศาสตร์: "Impatiens phahompokensis"เป็นพืชในสกุลเทียนดอก วงศ์ Balsaminaceae เป็นไม้ล้มลุก ลำต้นโค้งงอ ทุกส่วนมีขนอ่อนปกคลุม ใบเดี่ยว ขอบใบจักซี่ละเอียด ดอกเดี่ยวออกตามซอกใบ ออกดอกช่วงตุลาคม – พฤศจิกายน พบครั้งแรกที่อุทยานแห่งชาติดอยผ้าห่มปก จังหวัดเชียงใหม่ โดย ดร. ปิยะเกษตร สุขสถาน เมื่อ 8 พฤศจิกายน พ.ศ. 2541 ชื่อสปีชีส์ตั้งเป็นเกียรติแก่สถานที่ค้นพบ
ชาติชาย ณ เชียงใหม่

ศาสตราจารย์ ชาติชาย ณ เชียงใหม่ (เกิด 16 พฤษภาคม พ.ศ. 2497) กรรมการสภามหาวิทยาลัยราชภัฏเชียงราย นายกสภามหาวิทยาลัยราชภัฏบ้านสมเด็จเจ้าพระยา ประธานมูลนิธิทายาทเจ้านายฝ่ายเหนือ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทยที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 
อดีตรองอธิการบดีสถาบันบัณฑิตพัฒนบริหารศาสตร์ และเป็นอดีตผู้อำนวยการสถาบันส่งเสริมการบริหารกิจการบ้านเมืองที่ดี หน่วยบริการรูปแบบพิเศษในสังกัดสำนักงานคณะกรรมการพัฒนาระบบราชการ
ประวัติ.
ชาติชาย ณ เชียงใหม่ เป็นบุตรของเจ้าโสภณ ณ เชียงใหม่ ผู้เป็นหลานของเจ้าราชภาคินัย (สิงห์โต ณ เชียงใหม่) สำเร็จการศึกษาชั้นมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีสาขารัฐศาสตร์ จากมหาวิทยาลัยเชียงใหม่ พ.ศ. 2517 ระดับปริญญาโท รัฐศาสตร์มหาบัณฑิต (การปกครอง) จากจุฬาลงกรณ์มหาวิทยาลัย พ.ศ. 2519 และปริญญาโท-ปริญญาเอกทางด้านรัฐศาสตร์ จากมหาวิทยาลัยวิสคอนซิน แมดิสัน พ.ศ. 2522 และ พ.ศ. 2526 ตามลำดับ
การทำงาน.
ชาติชาย ณ เชียงใหม่ เป็นอาจารย์ประจำสังกัดสถาบันบัณฑิตพัฒนบริหารศาสตร์ เคยดำรงตำแหน่งรองอธิการบดีสถาบันบัณฑิตพัฒนบริหารศาสตร์ และเป็นศาสตราจารย์สาขารัฐประศาสนศาสตร์ และเคยได้รับแต่งตั้งเป็นกรรมการชุดสำคัญในส่วนราชการหลายแห่ง อาทิ เป็นกรรมการศูนย์คุณธรรม (องค์การมหาชน) เป็นผู้อำนวยการสถาบันส่งเสริมการบริหารกิจการบ้านเมืองที่ดี (17 มกราคม 2549 - 30 กันยายน 2552)
ชาติชาย ณ เชียงใหม่ เป็นนักวิชาการที่มีผลงานวิจัยและบทความวิชาการจำนวนมาก เคยได้รับรางวัลผลงานวิจัยดีเด่นแห่งชาติ ประจำปี 2532 จากสำนักงานคณะกรรมการวิจัยแห่งชาติ
หลังรัฐประหารในประเทศไทย พ.ศ. 2557 เขาได้รับแต่งตั้ง เป็น ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทย (นายสุธี มากบุญ)
สนามบินเลิงนกทา

สนามบินเลิงนกทา  ตั้งอยู่ที่ทางหลวงแผ่นดินหมายเลข 212 (ถนนชยางกูร) พื้นที่ตำบลโคกสำราญ อำเภอเลิงนกทา จังหวัดยโสธร มีพื้นที่กว่า 5,700 ไร่ ทั้งนี้ โดยกองทัพบกได้สงวนไว้ใช้ในราชการ 640 ไร่เศษ มีความยาวรันเวย์ตามสถานที่เดิม 1,500 เมตร หากจะขยายความกว้างของรันเวย์เป็น 300 เมตร จะล้ำเข้าไปในเขตเช่าที่ของประชาชน 19 ราย พื้นที่ประมาณ 187 ไร่ และหากมีการขยายทางยาวของรันเวย์ขึ้นไปทางทิศเหนืออีก 1,000 เมตร เป็นระยะทางยาว 2,500 เมตร จะล้ำเข้าไปในเขตเช่าที่ของราชพัสดุอีก 14 ราย พื้นที่ประมาณ 120 ไร่เศษ เมื่อสนามบินมีทางยาวของรันเวย์ 2,500 เมตร ความกว้าง 300 เมตร จะล้ำเข้าไปในพื้นที่เช่าของราชพัสดุจำนวน 33 ราย พื้นที่ประมาณ 307 ไร่ หากรัฐบาลต้องการจะใช้พื้นที่พัฒนาเป็นสนามบินพาณิชย์สามารถดำเนินการได้ทันที
ประวัติการก่อสร้าง.
สนามบินเลิงนกทา สร้างขึ้นโดยทหารสหรัฐอเมริการ่วมกับพันธมิตรอังกฤษ , ออสเตรเลีย และนิวซีแลนด์ ในสมัยสงครามเวียดนาม เริ่มก่อสร้างในเดือนพฤศจิกายน 2506 ใช้เวลา 3 ปี จึงดำเนินการแล้วเสร็จ เดิมชื่อสนาม Crown Airfield รันเวย์เป็นพื้นคอนกรีตยาว 1,530 เมตร มีหัวท้ายเป็นแอสฟัลต์ด้านละ 150 เมตร  ความกว้างของรันเวย์ 40 เมตร ว่ากันว่า สมัยสงครามเวียดนาม สหรัฐได้สร้างสนามบินสำรองเอาไว้หลายแห่ง ทั้งในไทยและลาว เพื่อให้เครื่องบินที่ถูกยิงขัดข้อง ได้ลงจอดในสนามบินที่ใกล้ที่สุด และใช้ประโยชน์ในการลำเลียงยุทธภัณฑ์สงคราม ไม่ไกลจากสนามบินโคกตลาด ก็มีการสร้างฐานเรดาร์ขึ้นบนยอดภูหมู ซึ่งวันนี้แปรสภาพเป็น "วนอุทยานภูหมู" อยู่ในพื้นที่ อ.นิคมคำสร้อย จ.มุกดาหาร 50 กว่าปีที่แล้ว ในพื้นที่รอยต่อ 3 จังหวัด (ยโสธร-อำนาจเจริญ-มุกดาหาร) เป็นพื้นที่สีแดง มีการเคลื่อนไหวของพลพรรคทหารปลดแอกฯ ซึ่งได้รับการสนับสนุนจากลาว (แนวลาวอิสระ) เวียดนาม และจีน ช่วงปี 2500-2508 สมาชิกพรรคคอมมิวนิสต์แห่งประเทศไทย (พคท.) ได้มาขยายงานมวลชน โดยยึดเอาหมู่บ้านสองข้างทางสายชยางกูร นับจากบ้านนาไร่ใหญ่ เขตอำนาจเจริญ ขึ้นไปทางเขตเลิงนกทา โดยใช้เงื่อนไขความยากจน และการเข้ามาสร้างสนามบินลับที่บ้านโคกตลาด เป็นเนื้อหาในการปลุกระดมชาวนาอีสานให้เห็นถึงการเข้ามารุกรานของจักรพรรดินิยมอเมริกา สนามบินลับ และฐานเรดาร์บนภูหมู เป็นรูปธรรมที่นักเคลื่อนไหวใต้ดินหยิบยกขึ้นมาอธิบายถึงสภาพความเป็น "กึ่งเมืองขึ้น" (เมืองขึ้นของสหรัฐ) ตามทฤษฎีของชาว พคท.สมัยโน้น ปลายปี 2508 สมาชิก พคท.ในแถวถิ่นอำนาจเจริญ-เลิงนกทา จึงประกาศจัดตั้งกองกำลังติดอาวุธหน่วยแรก โดยใช้ชื่อ "พลพรรคประชาชนไทยต่อต้านอเมริกา" (พล.ปตอ.) ซึ่งสี่ปีต่อมา ได้มีการเปลี่ยนชื่อ พล.ปตอ. เป็นกองทัพปลดแอกประชาชนฯ หรือ "ทปท."
อนาคตในการพัฒนา.
หากมีการพัฒนาสนามบินเลิงนกทา โดยกรมการบินพลเรือน ยกขึ้นเป็นท่าอากาศยานเลิงนกทาแล้ว จะสามารถช่วยให้จังหวัดยโสธร จังหวัดอำนาจเจริญ อำเภอนิคมคำสร้อย จังหวัดมุกดาหาร อำเภอหนองพอก จังหวัดร้อยเอ็ด และอำเภอเขมราฐ อำเภอนาตาล อำเภอกุดข้าวปุ้น อำเภอโพธิ์ไทร จังหวัดอุบลราชธานี สามารถได้รับผลประโยชน์อย่างสูงสุดจากท่าอากาศยานแห่งนี้ได้อย่างมีประสิทธิภาพ และคุ้มค่าในการลงทุน
คลองบางเชือกหนัง

คลองบางเชือกหนัง เป็นคลองในกรุงเทพมหานคร ผ่านเขตภาษีเจริญและเขตบางแค มีจุดเริ่มต้นอยู่จากวัดเกาะ ไปสิ้นสุดที่คลองทวีวัฒนา คลองมีความยาว 12 กิโลเมตร ความกว้างเฉลี่ยประมาณ 8–15 เมตร ระดับท้องคลองความลึกเฉลี่ย 2 เมตร คลองสายนี้อยู่ในการดูแลของสำนักการระบายน้ำกรุงเทพ
ประวัติ.
คำว่าบางเชือกหนัง บ้างว่า แต่เดิมชาวบ้านนิยมใช้เชือกที่ทำจากหนังวัวหนังควาย ขณะที่สุจิตต์ วงษ์เทศ ระบุว่ามาจากภาษาเขมรว่า "บางฉนัง"  หมายถึง "บางหม้อ" หรือ "บางปั้นหม้อ"
ในอดีตคลองนี้น่าจะเป็นคลองธรรมชาติที่แยกย่อยมาจากแม่น้ำเจ้าพระยาเดิม (คลองบางกอกใหญ่ในปัจจุบัน) เนื่องจากคลองมีลักษณะคดเคี้ยวไปมาในช่วงต้นคลอง คลองบางเชือกหนังปรากฏชื่ออยู่ใน "กำสรวลสมุทร" ในชื่อชุมชนบางฉนัง น่าเชื่อว่าชุมชนนี้มีอาชีพปั้นหม้อขาย
ในสมัยพระบาทสมเด็จพระจุลจอมเกล้าเจ้าอยู่หัว ชาวจีนมาตั้งถิ่นฐานริมสองฝั่งคลองบางเชือกหนังตอนกลาง อพยพเข้ามาตั้งถิ่นฐานเมื่อใดไม่ทราบแน่ชัด แต่ในสมัยรัชกาลที่ 5 ปรากฏคริสตชนจีนกลุ่มหนึ่ง ซึ่งส่วนใหญ่มีอาชีพทำสวน ปลูกหมาก พลู มะพร้าว ฯลฯ และค้าขาย ได้รวมกลุ่มกันและสร้างโรงสวดเล็ก ๆ ชื่อว่า วัดพระตรีเอกานุภาพ
ปัจจุบันคลองบางเชือกหนังมีการเดินทางท่องเที่ยวทางน้ำ โดยเฉพาะในวันหยุด จะมีเรือให้บริการและเชื่อมไปยังคลองลัดมะยมได้
การใช้ที่ดินริมน้ำ.
การใช้ที่ดินริมน้ำในปัจจุบันสามารถแบ่งได้เป็น การใช้ที่ดินเพื่ออยู่อาศัย การใช้ที่ดินเกษตรกรรม การใช้ที่ดินเพื่อการศึกษาและศาสนสถาน และการใช้ที่ดินเพื่อสันทนาการ พักผ่อนหย่อนใจ
จำนวนบ้านเรือนของประชาชนที่อยู่อาศัยอยู่ริมคลองมีทั้งสิ้น 187 ครัวเรือน ในช่วงต้นคลองที่ต่อเนื่องจากคลองมอญมีประชาชนอยู่อาศัยอย่างต่อเนื่อง เช่น บริเวณวัดปากน้ำฝั่งเหนือและวัดปากน้ำฝั่งใต้ไปจนถึงวัดพิกุล ถัดจากนั้นประชาชนอยู่อาศัยค่อนข้างเบาบาง ผู้ที่อยู่อาศัยริมคลองสืบเชื้อสายและการถือครองที่ดินจากบรรพบุรุษที่ประกอบอาชีพทำสวน ส่วนการประกอบอาชีพการทำสวนแม้จะน้อยลง แต่ก็ยังเห็นบ้าง ในอดีตพบว่ามีการปลูกขนุน ส้ม มะพร้าว มะม่วง หมาก พลู เป็นต้น ปัจจุบันชาวสวนส่วนใหญ่ปลูกกล้วยไม้ สวนผักและไม้ตัดดอก เช่น เตย ซ่อนกลิ่น กระดังงา ผักบุ้ง คะน้า และเป็นต้น
วัดที่ตั้งอยู่ริมคลอง ได้แก่ วัดเกาะ วัดทองบางเชือกหนัง วัดกำแพง วัดพิกุล วัดตะล่อมและวัดมะพร้าวเตี้ย ในที่ธรณีสงฆ์ของแต่ละวัดมีโรงเรียน
ไสว ไสวแสนยากร

พลเอก พลตำรวจเอก ไสว ไสวแสนยากร (8 พฤษภาคม พ.ศ. 2447 – 1 กรกฎาคม พ.ศ. 2523) อดีตอธิบดีกรมตำรวจ, อดีตผู้ว่าการรถไฟแห่งประเทศไทย, อดีตผู้ช่วยผู้บัญชาการทหารบก, อดีตแม่ทัพภาคที่ 2 และอดีตจเรทหารสื่อสาร
ประวัติ.
พลเอก พลตำรวจเอก ไสว ไสวแสนยากร เกิดเมื่อวันที่ 8 พฤษภาคม พ.ศ. 2447 มีนามเดิมว่า เจ้าศรีไสว อุ่นคำ เป็นโอรสของเจ้าศรีสญชัย กับมารดาชื่อหม่อมสมบุญ บิดาเป็นพระราชโอรสในพระเจ้ามหินทรเทพนิภาธร หรือ เจ้าอุ่นคำ พระเจ้าประเทศราชแห่งราชอาณาจักรล้านช้างหลวงพระบาง และเป็นพระราชอนุชาในพระเจ้าสักรินทรฤทธิ์ หรือ เจ้าคำสุก (พระราชบิดาของพระเจ้าศรีสว่างวงศ์) มีพี่น้องร่วมพระบิดา ได้แก่ เจ้าศรีสวัสดิ์ มหินทรเทพ (เข้ารับราชการในไทยเป็น ขุนศรีสวัสดิ์), เจ้าศรีแสวง, เจ้าสุดสงวน (ญ.), เจ้าคำผิว (ญ.) และเจ้าสวาท ขณะที่หนังสืออนุสรณ์งานพระราชทานเพลิงศพของท่าน กลับระบุว่ามีพี่น้องร่วมบิดามารดาเพียงห้าคน คือ เจ้าศรีสว่าง เจ้าศรีสวัสดิ์ เจ้าศรีแสวง เจ้าศรีไสว และเจ้าสุดสงวน
ครั้นอยู่ในไทยท่านใช้ชื่อในเอกสารว่า ไสว อุ่นคำ แล้วรับราชการเป็น ขุนไสวแสนยากร ก่อนเปลี่ยนนามสกุลเป็น ไสวแสนยากร ตามราชทินนาม
พลเอก ไสวถึงแก่อนิจกรรมเมื่อวันที่ 1 กรกฎาคม พ.ศ. 2523 สิริอายุ 76 ปี
การทำงาน ยศ และบรรดาศักดิ์.
โดย จอมพลสฤษดิ์ ธนะรัชต์ นายกรัฐมนตรี ผู้บัญชาการทหารสูงสุด และ ผู้บัญชาการทหารบก ได้มารักษาราชการในตำแหน่งอธิบดีกรมตำรวจอีกตำแหน่งหนึ่ง
งานการเมือง.
วันที่ 2 สิงหาคม 2497 พลเอก ไสว ขณะมียศเป็น พลโท ได้รับการแต่งตั้งให้ดำรงตำแหน่ง รัฐมนตรีช่วยว่าการกระทรวงคมนาคม